# **ROMÂNIA**

# **JUDEŢUL SUCEAVA**

**MUNICIPIUL CÂMPULUNG MOLDOVENESC**

**Compartimentul juridic**

Nr. \_\_\_\_ din \_\_\_\_\_\_\_ 2023

### RAPORT DE SPECIALITATE

1. **la proiectul de hotărâre privind aprobarea documentației tehnico-economice**

**(faza S.F.) și a indicatorilor tehnico-economici pentru obiectivul de investiții**

1. **„Construire bloc de locuințe pentru tineri în Municipiul Câmpulung Moldovenesc, județul Suceava” finanțat prin Planul Național de Redresare și Reziliență în cadrul apelului de proiecte PNRR/2022/C10/I.2, Runda 1, Componenta 10 – Fondul Local,**
2. **I.2** - **Construirea de locuințe nZEB plus pentru tineri/locuințe de serviciu pentru specialiști din sănătate și învățământ**

Compartimentul juridic primind spre analiză proiectul de hotărâre privind aprobarea documentației tehnico-economice (faza S.F.) și a indicatorilor tehnico-economici pentru obiectivul de investiții „Construire bloc de locuințe pentru tineri în Municipiul Câmpulung Moldovenesc, județul Suceava” finanțat prin Planul Național de Redresare și Reziliență în cadrul apelului de proiecte PNRR/2022/C10/I.2, Runda 1, Componenta 10 – Fondul Local, I.2 - Construirea de locuințe nZEB plus pentru tineri/locuințe de serviciu pentru specialiști din sănătate și învățământ, menționează următoarele:

Conform dispozițiilor art. 44 alin. (1) din Legea nr. 273/2006 privind finanţele publice locale, cu modificările și completările ulterioare, documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative.

Condițiile de accesare a fondurilor europene aferente sunt prevăzute în Ghidul specific privind Planul național de redresare și reziliență în cadrul apelului de proiecte PNRR/2022/C10/I.2, Runda 1, Componenta 10 - Fondul Local, I.2 - Construirea de locuințe nZEB plus pentru tineri/locuințe de serviciu pentru specialiști din sănătate și învățământ.

Potrivit art. 5 alin. (1) lit. a) din Hotărârea Guvrnului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările şi completările ulterioare, documentaţiile tehnico-economice se elaborează pe faze de proiectare, în cazul obiectivelor noi de investiţii, astfel:

    (i) studiu de prefezabilitate, după caz;

    (ii) studiu de fezabilitate;

    (iii) proiect pentru autorizarea/desfiinţarea executării lucrărilor;

    (iv) proiect tehnic de execuţie;

De asemenea, în temeiul art. 129 alin. (2) lit. b) şi lit. d), alin. (4) lit. d) şi alin. (7) lit. q) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, Consiliul Local are atribuţii privind dezvoltarea economico-socială a municipiului, gestionarea serviciilor de interes local, aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii, şi asigură, potrivit competenţei sale şi în condiţiile legii, cadrul necesar pentru furnizarea serviciilor publice privind dezvoltarea urbană.

Având în vedere cele menționate, Compartimentul juridic consideră legal prezentul proiect de hotărâre.

**CONSILIER JURIDIC**,

**Stoica Liviu Claudiu**

LS/LS 2 ex.